Carla Louise Maria Geurts (s. 20. huhtikuuta 1971 Geldrop, Pohjois-Brabant) on alankomaalainen uimari, joka saavutti urallaan vapaauinnissa kolme hopeamitalia pitkän radan uinnin EM-kisoissa ja yhden avovesiuinnin EM-kisoissa. Lyhyellä radalla hän saavutti kolme MM-mitalia ja kaksi Euroopan-mestaruutta (800 metrin vapaauinnissa 1996 ja 400 metrin vapaauinnissa 1998). Hän lopetti uransa 2001, Fukuokan pitkän radan MM-kisojen jälkeen. Nykyisin hän elää uintivalmentajamiehensä Andrew Colen kanssa Kanadassa.